./data/phi0474/phi056/phi0474.phi056.perseus-lat1.xml
M. Tullius Cicero
commendo tibi hominem sic, ut intellegis me eum de quo ea supra scripserim debere commendare, a teque vehementer etiam atque etiam peto ut quod habet in tua provincia negoti expedias, quod tibi videbitur rectum esse ipsi dicas   hominem facillimum liberalissimumque cognosces  itaque te rogo ut eum solutum, liberum confectis eius negotiis per te quam primum ad me remittas   id mihi fratrique meo gratissimum feceris